BiH u NATO - ali samo reformirana
Bivši državni sekretar Albright je rekla da je nada za ulazak u NATO veoma dobar podsticaj,ali je više puta naglasila da članstvo u NAT
U američkom senatu danas je održana rasprava pod nazivom NATO: Strateški koncept za transatlantsku sigurnost, kojem je predjedavao senator iz savezne države Massachussets John Kerry, i senator iz savezne države Indijane Dick Lugar, i na kojem je, između ostalih, svjedočila bivša američka državna tajnica Madleine Albright. Rasprava se fokusirala na budućnost NATO saveza i njegovog mogućeg proširenja, na Afganistan, Rusiju, i Balkan. Senator John Kerry je u svojoj uvodnoj riječi rekao da je, u trenucima dok novi izazovi izrastaju, a stari se ponovno javljaju, postalo jasno da će biti neophodno poduzimati korake naprijed sve dok se NATO i dalje bude prilagođavao prilikama. Mi ne biramo prijetnje našoj sigurnosti, one biraju nas, rekao je senator Kerry. On je naglasio da NATO ima dokaze o postojanju pozitivnih snaga promjena u istočnoj i centralnoj Evropi, gdje su uprvo aspiracije ka članstvu u NATO-u pomogle dovođenju demokratskih reformi i stabilnosti. Bivša američka državna tajnica Madleine Albright, koja je govorila na ovom svjedočenju, se složila da je NATO i dalje relevantan za sigurnost u svijetu. Tokom saslušanja je spomenuta i BiH. Senator iz savezne države Maryland, Benjamin Cardin, je postavio pitanje Bosne, podsjetivši da se prije 14 godina tamo dešavao genocid, a da je danas budućnost te zemlje neizvjesna, osobito u svjetlu nepostojanja u potpunosti funkcionalne vlade. Gospođa Albright je rekla da je nada za ulazak u NATO veoma dobar podsticaj, odnosno katalizator. Ona je međutim više puta naglasila da članstvo u NATO savezu nije poklon, već odgovornost. Dio procesa primanja u članstvo NATO-a je i uvjet da u zemlji ne smiju postojati unutrašni sukobi, rekla je Madleine Albright. Ona je naglasila da je razlog zašto je NATO proveo toliko vremena na Balkanu, osobito u BiH i na Kosovu, činjenica da je stabilnost tog regiona važna ne samo za Evropu, već i za Sjedinjene države. Senator iz savezne države Indiane, Richard Lugar, koji je također predsjedavao ovom raspravom , je naveo da američka administracija mora pojačti promociju američke političke i ekonomske suradnje sa istočnom Evropom, i intenzivirati vojne kontakte sa izabranim zemljama. Mi moramo i dalje držati otvorenom mogućnost članstva za zemlje koje se kvalificiraju, među njima cijeli region Balkana, te Ukrajina i Gruzija, navodi senator Dick Lugar. Nakon spomenute senatske rasprave Glas Amerike je zamolio dvojicu od sudionika, dr. Charlsa Kupchana, i bivšeg ameriškog ambasadora u NATO, Kurt Volkera, da se osvrnu na prijedloge ubrzanog članstva u NATO za BiH i Crnu Goru. Evo što su oni kazali: , kaže gospodin Kupchan. Sličnoga je mišljenja i Kurt Volker, bivši stalni predstavnik Washingtona u NATO savezu i profesor na univerzitetu Johns Hopkins: